ai4bharat/Pralekha huggingface dataset:
मंत्रिमंडळ
वामपंथी अतिरेक्यांच्या क्षेत्रात मोबाईल जोडणी देण्याच्या तरतुदीला मंत्रिमंडळाची मंजुरी
नवी दिल्ली, 23 मे 2018
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने दुसऱ्या टप्प्यातील प्रकल्पासाठी 10 राज्यांमधील 96 जिल्ह्यांच्या वामपंथी दहशतवाद प्रभावित क्षेत्रात गृह मंत्रालयाने निवडलेल्या 4072 टॉवर्सच्या ठिकाणी मोबाईल सेवा पुरवण्यासाठी "युनिव्हर्सल सर्विस ऑब्लिगेशन फंड" सहाय्य योजनेला मंजुरी दिली आहे. या संपूर्ण प्रकल्पाचा एकूण खर्च 7,330 कोटी रुपये इतका असेल.
या नेटवर्कचा वापर वामपंथी दहशतवाद प्रभावित भागात तैनात सुरक्षा कर्मचाऱ्यांकडून केला जाईल. हा प्रकल्प संपर्क रहित गावातील नागरिकांना मदत करण्यासाठी मोबाईल सेवा पुरवेल. यामुळे या भागात आर्थिक घडामोडींमध्ये सुधारणा होईल. डिजिटल मोबाईल जोडणी उपलब्ध करून देण्याबरोबरच मागास आणि वामपंथी दहशतवाद प्रभावित भागात ई -प्रशासन घडामोडींना चालना मिळेल.
10 राज्यांमधील प्रस्तावित टॉवर्सची ठिकाणे पुढीलप्रमाणे:
|
|
क्रम संख्या
|
|
राज्य
|
|
जिल्हे
|
|
टॉवर्सची संख्या
|
|
1
|
|
आंध्र प्रदेश
|
|
8
|
|
429
|
|
2
|
|
बिहार
|
|
8
|
|
412
|
|
3
|
|
छत्तीसगढ़
|
|
16
|
|
1028
|
|
4
|
|
झारखंड
|
|
21
|
|
1054
|
|
5
|
|
मध्य प्रदेश
|
|
1
|
|
26
|
|
6
|
|
महाराष्ट्र
|
|
2
|
|
136
|
|
7
|
|
ओदिशा
|
|
18
|
|
483
|
|
8
|
|
तेलंगण
|
|
14
|
|
118
|
|
9
|
|
उत्तर प्रदेश
|
|
3
|
|
179
|
|
10
|
|
पश्चिम बंगाल
|
|
5
|
|
207
|
|
एकूण
|
|
10 राज्य
|
|
96
|
|
4072
B.Gokhale/S.Kane/D.Rane
(Visitor Counter : 107
अर्थ मंत्रालय
मुंबईच्या छत्रपती शिवाजी महाराज आंतरराष्ट्रीय विमानतळ येथे सोन्याच्या तस्करी करणारी साखळी डीआरआयकडून उध्वस्त
मुंबई, 16 मे 2023
मुंबईच्या छत्रपती शिवाजी महाराज आंतरराष्ट्रीय विमानतळ परिसरात सुरु असलेली सोन्याच्या तस्करीची साखळी डीआरआय अर्थात गुप्तचर महसूल संचालनालयाच्या अधिकाऱ्यांनी विशिष्ट गुप्त माहितीच्या आधारे उध्वस्त केली. या सिंडीकेटशी कथितरित्या संबंधित असलेल्या दोन भारतीय प्रवाशांतर्फे भारतात होणाऱ्या सोन्याच्या तस्करीला अटकाव करण्यासाठी ही कारवाई करण्यात आली.
15 मे 2023 रोजी एमिरेट्स कंपनीच्या ईके 500 या विमानाने दुबई येथून भारतात येणाऱ्या दोन प्रवाशांवर नजर ठेवण्यात आली. विमानाने मुंबईत उतरल्यावर या दोघा संशयितांना ताब्यात घेण्यात आले आणि त्यांची तपशीलवार चौकशी तसेच शारीरिक तपासणी करण्यात आली. तपासणीअंती या दोघांकडे काळ्या टेपने बेमालूमपणे गुंडाळलेल्या चार प्लास्टिक पाकिटांमध्ये लगद्याच्या स्वरूपातील लक्षणीय प्रमाणातील सोने लपवलेले आढळून आले. ताब्यात घेण्यात आलेल्या या सोन्याचे एकूण वजन 3535 ग्रॅम असून त्याची किंमत 2.23 कोटी इतकी आहे.
पुढील चौकशीअंती असे दिसून आले की, ताब्यात घेण्यात आलेल्या व्यक्ती दुबईबाहेर कार्यरत असणाऱ्या आणि दररोज मोठ्या प्रमाणातील सोन्याची तस्करी करण्यात सहभागी असलेल्या कुप्रसिद्ध सिंडीकेटचे सदस्य आहेत. डीआरआयच्या अधिकाऱ्यांच्या प्रयत्नांमुळे हे सोने जप्त करण्यात यश आले आहे.यामुळे तस्करी करणाऱ्या सिंडीकेटच्या बेकायदा कारवायांवर परिणामकारकरित्या चाप बसला आहे. दोन्ही संशयितांना ताब्यात घेतले असून कोठडीत ठेवण्यात आले आहे. या प्रकरणी पुढील तपास सुरु आहे.
या यशस्वी कारवाईतून सोने तस्करीच्या घटनांना प्रतिबंध करण्याविषयी डीआरआयच्या अधिकाऱ्यांची अथक कटिबद्धता दिसून येते.विविध पद्धतींनी देशात होत असलेली सोन्याची तस्करी रोखण्यासाठी परिश्रम करताना कायद्याची अंमलबजावणी करणारे अधिकारी दररोज ज्या आव्हानांना सामोरे जातात त्याचे,ही कारवाई म्हणजे उत्तम उदाहरण आहे.
S.Bedekar/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 196
रस्ते वाहतूक आणि महामार्ग मंत्रालय
देशातील सर्व 100 स्मार्ट शहरांमध्ये चांगली देखरेख ठेवण्यासाठी आणि समन्वय राखण्यासाठी एकात्मिक आदेश आणि नियंत्रण केंद्रे कार्यान्वित
नवी दिल्ली, 15 मार्च 2023
भारत सरकारने 25 जून 2015 रोजी स्मार्ट सिटी मिशन  सुरु केले. जानेवारी 2016 ते जून 2018 या कालावधीत 4 स्पर्धात्मक फेऱ्यांमधून 100 स्मार्ट शहरांची निवड करण्यात आली.
स्मार्ट सिटी मिशन अंतर्गत, सर्व 100 स्मार्ट शहरांमध्ये आयसीसीसी , अर्थात एकात्मिक आदेश आणि नियंत्रण केंद्रे कार्यान्वित करण्यात आली आहेत.
ही केंद्रे शहरांचे जणू मेंदू आणि मज्जा संस्थासारखे काम करतील अशी संकल्पना करण्यात आली असून, यामध्ये नागरिकांच्या जीवनाचा दर्जा सुधारण्यासाठी निर्णय समर्थन प्रणाली आहे. ही आयसीसीसी, वाहतूक व्यवस्थापन, घनकचरा व्यवस्थापन, पाणी वितरण व्यवस्थापन यासारख्या क्षेत्रांमध्ये उत्तम देखरेख आणि कार्यक्षमता सुनिश्चित करण्यासाठी महत्वाची भूमिका बजावत आहेत.
आयसीसीसी, अद्ययावत डेटा, केंद्रीकृत निरीक्षण आणि माहितीपूर्ण निर्णयाचा वापर करून शहरांना अधिक चांगले परिणाम मिळवण्यासाठी मदत करतात, जे शहरांना समावेश, कार्यक्षमता आणि नवोन्मेषाच्या दिशेने घेऊन जातात. 100 आयसीसीसी पैकी 30 केंद्रांमध्ये वाहतूक व्यवस्थापन आणि अडॅप्टिव्ह ट्रॅफिक कंट्रोल सिस्टीम , अर्थात अनुकूल वाहतूक नियंत्रण प्रणाली, इंटिग्रेटेड ट्रॅफिक मॅनेजमेंट सिस्टम , अर्थात एकात्मिक वाहतूक व्यवस्थापन प्रणाली, रेड लाईट व्हायलेशन डिटेक्शन , अर्थात वाहतूक नियंत्रणासाठी लावण्यात आलेला लाल दिवा ओलांडून नियमाचे उल्लंघन करणाऱ्यांचा शोध, नंबर प्लेटवरून, स्वयंचलित पद्धतीने घेण्याचे काम केले जाते.
स्थानिक प्रतिभा/स्टार्टअपला प्रोत्साहन देण्यासाठी, गृहनिर्माण आणि नगर विकास मंत्रालयाने 15 एप्रिल 2021 रोजी ट्रान्सपोर्ट 4 ऑल चॅलेंज  ची सुरुवात केली. सर्व नागरिकांच्या गरजा चांगल्या प्रकारे पूर्ण करण्यासाठी सार्वजनिक वाहतुकीत सुधारणा करणारे उपाय विकसित करण्यासाठी शहरे, नागरिक गट आणि स्टार्टअप्सना एकत्र आणणे हे चॅलेंजचे उद्दिष्ट आहे.
तथापि, रहदारीचे उल्लंघन/चलान  आणि ई-चलान इ.ची नोंद स्मार्ट सिटीज मिशनच्या जिओस्पेशिअल इन्फॉर्मेशन मॅनेजमेंट सिस्टीम , अर्थात भू-स्थानिक माहिती व्यवस्थापन प्रणाली द्वारे ठेवली जाते.
देशाच्या विविध राज्यांमधील ITMS द्वारे प्राप्त शहर/स्थाननिहाय आणि वर्षनिहाय चलानची  आकडेवारी परिशिष्ट - A मध्ये तपशीलवार देण्यात आली आहे.
2021 मध्ये महाराष्ट्राच्या अहमदनगर, अकोला, अमरावती, औरंगाबाद, बीड, भंडारा, बुलडाणा, चंद्रपूर, धुळे, गोंदिया, हिंगोली, जळगाव, जालना, कोल्हापूर, लातूर, मुंबई, नागपूर, नांदेड, नंदुरबार, नाशिक, उस्मानाबाद, पालघर, परभणी, पुणे, रायगड, रत्नागिरी, सांगली, सातारा, सिंघुदुर्ग, सोलापूर, ठाणे, वर्धा, वाशीम, यवतमाळ या जिल्ह्यांमधून रहदारीच्या नियमांचे उल्लंघन केल्याबद्दल कापण्यात आलेल्या चलान द्वारे महसूल जमा करण्यात आला.S.Bedekar/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 82
उपराष्ट्रपती कार्यालय
भारतातल्या परिवर्तनाकडे लक्ष द्या - उपराष्ट्रपतींचे बोत्सवानातल्या भारतीयांना आवाहन
नवी दिल्ली, 2 नोव्हेंबर 2018
भारतात सध्या सुरू असलेल्या विस्मयजनक विकासात परदेशस्थ भारतीय आपले योगदान देऊ शकतात असे उपराष्ट्रपती एम. व्यंकय्या नायडू यांनी सांगितले. ते बोत्सवाना येथे भारतीय समुदायाच्या लोकांना संबोधित करत होते.
बोत्सवानातील भारतीय तिथल्या मुक्त लोकशाहीवादी बहुआयामी समाजात केवळ एकरूपच झाले नाहीत, तर त्यांनी बोत्सवानाच्या अर्थव्यवस्थेतही महत्त्वपूर्ण योगदान दिले आहे, असे उपराष्ट्रपती म्हणाले. भारतीय कुठेही राहिले तरी त्यांनी उत्तम कार्यच केले आहे, असे त्यांनी सांगितले.
परदेशी राहणाऱ्या भारतीयांना केंद्र सरकार नेहमीच महत्व देत आहे असे त्यांनी स्पष्ट केले. तुम्ही भारताचे सांस्कृतिक राजदूत आहात आणि जग तुमच्याकडे भारतीय मूल्ये आणि जीवनशैलीचे प्रतिनिधी म्हणून पाहते असे उपराष्ट्रपतींनी सांगितले.
भारतात वेगाने बदल होत असून व्यवसायाचे वातावरणही झपाट्याने बदलत आहे. भारतीयांनी जागतिक पातळीवर आपला ठसा उमटवला असून आता भारतात होत असलेल्या विस्मयजनक विकासात त्यांनी योगदान द्यावे, असे त्यांनी सांगितले.
परदेशस्थ भारतीयांनी जगापर्यंत भारताचा संदेश पोहोचवावा आणि भारतात होणाऱ्या प्रगतीचे दर्शन घडवण्यासाठी इतर देशांना भारतात आणावे, असे आवाहनही उपराष्ट्रपतींनी केले.
B.Gokhale/J.Patankar/P.Kor
(Visitor Counter : 90
संरक्षण मंत्रालय
वृत्तपत्र निवेदन
(नवी दिल्ली, 5 फेब्रुवारी 2019
27 फेब्रुवारी 2019 च्या सकाळी आमची हवाई संरक्षण यंत्रणा पूर्णत: सावधान/दक्ष होती. पाकिस्तानच्या नियंत्रण रेषेकडील बाजूला पाकिस्तानची हवाई दलाची विमाने दिसून आली आणि सामना करण्यासाठी अतिरिक्त विमानं तैनात करण्यात आली. आपल्या जमिनीवरील ठिकाणांना लक्ष्य बनवण्याच्या प्रयत्नात असलेल्या पाकिस्तानी विमानांना रोखण्यात आले. भारतीय हवाई दलाची मिराज-2000, एसयू-30 आणि मिग-21 ही विमानं या कारवाईत सहभागी झाली होती. पाकिस्तानी विमानांना घाईघाईत माघार घ्यावी लागली. या विमानांनी टाकलेल्या हत्यारांचे लक्ष्य मोठ्या फरकाने चुकल्याचेही हे सिद्ध झाले. या चकमकीत पाकिस्तानी हवाई दलाकडून एफ-16 विमानांचा उपयोग आणि ॲमराज क्षेपणास्त्रांचा वापर दिसून आला. ॲमराज क्षेपणास्त्र डागल्यानंतर एसयू-30 विमानांनी दिलेल्या चोख प्रत्युत्तरामुळे क्षेपणास्त्राला नष्ट करण्यात आले. या क्षेपणास्त्राचा काही भाग जम्मू काश्मीरमधल्या राजौरी येथे कोसळला. ज्यामध्ये एक नागरीक जखमी झाला. या संबंधीचा विस्तृत अहवाल भारतीय हवाई दलाने याआधीच प्रसिद्ध केला आहे. या कारवाईत सहभागी झालेली सर्व एफ-16 विमाने सुखरूप परतली आहेत. एसयू-30 विमान पाडल्याचा पाकिस्तानचा खोटा दावा हा त्यांचे विमान पाडल्यावर पांघरुण घालण्यासाठी केला आहे.
N.Sapre/J.Patankar/P.Kor
वाणिज्य आणि उदयोग मंत्रालय
महाराष्ट्राला देशात आतापर्यंत सर्वाधिक ऑक्सिजन पुरवठा- केंद्रीय मंत्री पीयूष गोयल यांची माहिती
सध्या देशात क्षमतेच्या 110% टक्के ऑक्सिजन निर्मिती सुरु असून औद्योगिक वापरासाठी उपलब्ध असलेला सर्व ऑक्सिजन वैद्यकीय वापरासाठी वळवला जात आहे- पीयूष गोयल
नवी दिल्ली, 17 एप्रिल 2021
देशातली परिस्थिती लक्षात घेऊन देशात जास्तीत जास्त ऑक्सिजन निर्मिती होईल, यासाठी केंद्र सरकार सर्व संबंधित घटकांसोबत, पूर्ण प्रयत्न करत आहे, अशी माहिती केंद्री रेल्वे, वाणिज्य आणि उद्योगमंत्री, तसेच अन्न आणि सार्वजनिक वितरण मंत्री पीयूष गोयल यांनी दिली आहे. या संदर्भात केलेल्या एका ट्विट मध्ये त्यांनी सांगितले की, सध्या देशात एकूण क्षमतेच्या 110 टक्के ऑक्सिजन निर्मिती होत आहे. तसेच औद्योगिक वापरासाठी असलेल्या सर्व ऑक्सिजनचा साठा वैद्यकीय वापराकडे वळवण्यात आला आहे. केंद्र सरकार, सर्व राज्यांच्या सतत संपर्कात असून, त्यांच्या आवश्यकता समजून घेत त्यांना सर्वतोपरी मदत करण्याचा प्रयत्न करत आहे, असेही गोयल यांनी सांगितले. कालच, पंतप्रधान नरेंद्र मोदी यांनी ऑक्सिजनच्या सद्यस्थितीचा आढावा घेतला आणि केंद्र आणि राज्याने या संकटकाळात परस्पर समन्वयाने काम करावे, अशी सूचना केल्याचे गोयल यांनी सांगितले.
या मुद्यावर राज्य सरकारकडून केल्या जात असलेल्या राजकारणबाबत खेद व्यक्त करत, महाराष्ट्राला आजवर देशात सर्वाधिक ऑक्सिजन पुरवठा झाला आहे, अशी माहिती गोयल यांनी या ट्विट्समध्ये दिली आहे.S.Thakur/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 157
दूरसंचार आणि माहिती तंत्रज्ञान मंत्रालय
"आंतरराष्ट्रीय दूरसंचार संघ  परिषदेचा सदस्य म्हणून भारताची 4-वर्षांच्या कालावधीकरीता  निवड": मनोज सिन्हा
नवी दिल्ली 6 नोव्हेंबर 2018
आंतरराष्ट्रीय दूरसंचार संघ  परिषदेचा सदस्य म्हणून भारताची 2019 ते 2022 अशा 4-वर्षांच्या कालावधीकरीता पुन्हा निवड झाली आहे. दुबई,संयुक्त अरब अमीरात येथे चालू असलेल्या आयटीयू प्लेनिपोटेन्टरीरी कॉन्फरन्स 2018 दरम्यान या परिषदेच्या निवडणुका आयोजित करण्यात आल्या होत्या.
165 मते मिळवून आशिया-ऑस्ट्रेलेशिया क्षेत्रामधून परिषदेसाठी निवडलेल्या 13 देशांमध्ये भारत तिसऱ्या क्रमांकावर आहे आणि जागतिक पातळीवर परिषदेसाठी निवडलेल्या 48 देशांमध्ये भारत आठव्या क्रमांकावर आहे. आयटीयूमधील 193 सदस्य देशामार्फंत परिषदेच्या प्रतिनिधींची निवड केली जाते.
या प्रगतीवर भाष्य करताना, केंद्रीय दूरसंचार राज्यमंत्री  श्री मनोज सिन्हा म्हणाले, "पुन्हा एकदा आयटीयू परिषदेचे सदस्य म्हणून भारताला बघून आम्हाला आनंद होतो आहे. जागतिक स्तरावर दूरसंचार आणि माहिती, संवाद व तंत्रज्ञान क्षेत्रात आमचा देश जी भूमिका बजावत आहे त्यालाच ही अधिमान्यता आहे. "
1869 पासून भारत आयटीयूचा सक्रिय सदस्य असून जागतिक समुदायातील दूरसंचार विकास आणि प्रसार यासाठी प्रामाणिकपणे पाठींबा देत आहे. 1952पासून देश आयटीयू परिषदेचा नियमित सदस्य म्हणून कार्यरत आहे आणि या क्षेत्रातील सदस्य देशामधील आपसातील योगदान सुसंगत करण्यासाठी त्याने महत्त्वपूर्ण भूमिका बजावली आहे.भारताने सदैव समानता व सर्वसमंत्तीच्या भूमिकेचा आदर केला आहे.
" विश्वाला एक राष्ट्र आणि ज्ञानाधिष्ठीत समाज म्हणून ओळख निर्माण करण्याच्या आयटीयूच्या स्वप्न व दृष्टीमध्ये भारतही सहभागी आहे .नवी दिल्ली येथे आयटीयू दक्षिण आशिया क्षेत्र कार्यालय आणि तंत्रज्ञान इनोव्हेशन सेंटर स्थापन करण्यासंदर्भात आयटीयूद्वारे नुकतेच घेण्यात आलेले निर्णय हे आयटीयू सोबत आमची मजबूत भागीदारी दर्शवितात. जानेवारी, 2019 पर्यंत ही केंद्रे कार्यान्वित करण्याचे आमचे लक्ष्य आहे. " असेही श्री सिन्हा म्हणाले.
पंतप्रधान कार्यालय
समान आणि सामूहिक समृद्धी साधण्यात भारताने केलेल्या उल्लेखनीय प्रगतीबाबत पंतप्रधानांची लिंक्डइन पोस्ट
समान आणि सामूहिक समृद्धी साधण्यात भारत करत असलेल्या उल्लेखनीय प्रगतीबाबत पंतप्रधान नरेंद्र मोदी यांनी लिंक्डइन या सोशल मीडिया साइट वर पोस्ट केले आहे. त्यांनी दोन संशोधनांमधील काही आकर्षक बाबी सामायिक केल्या आहेत. यातील एक संशोधन भारतीय स्टेट बँकेचे आहे आणि दुसरे प्रसिद्ध पत्रकार अनिल पद्मनाभन यांनी केले आहे.
पोस्ट येथे पाहता येईल:-
https://www.linkedin.com/pulse/indias-rising-prosperity-narendra-modi
पंतप्रधान कार्यालय
पंतप्रधान नरेंद्र मोदी दक्षिण आफ्रिका आणि ग्रीसच्या दौऱ्यावरून परतल्यावर लगेच 26 ऑगस्ट रोजी बंगळूरू येथे इस्रो टेलिमेट्री ट्रॅकिंग आणि कमांड नेटवर्कला देणार भेट
चांद्रयान-3 मोहिमेत सहभागी झालेल्या इस्रोच्या  शास्त्रज्ञांशी पंतप्रधान साधणार संवाद
पंतप्रधान नरेंद्र मोदी 26 ऑगस्ट रोजी सकाळी 7:15 वाजता बंगळूरू येथे इस्रो टेलिमेट्री ट्रॅकिंग आणि कमांड नेटवर्क  येथे भेट देतील. दक्षिण आफ्रिका आणि ग्रीसच्या दौऱ्यावरून परतल्यावर लगेचच ते बंगळुरू येथे रवाना होतील.
चांद्रयान-3 मोहिमेत सहभागी झालेल्या इस्त्रोच्या  शास्त्रज्ञांची पंतप्रधान भेट घेतील आणि त्यांच्याशी संवाद साधतील. चांद्रयान-3 मोहिमे द्वारे आतापर्यंत हाती आलेली माहिती आणि या अभियानाची प्रगती याबाबत पंतप्रधान मोदी यांना यावेळी माहिती दिली जाईल.
संरक्षण मंत्रालय
लष्कराच्या वतीने तेहतीस शहरांमध्ये रक्तदान शिबीराचे आयोजन
पुणे, 22 डिसेंबर 2022
भारतीय स्वातंत्र्याच्या 75 व्या वर्षा निमित्त देशभर साजऱ्या होत असलेल्या, स्वातंत्र्याचा अमृत महोत्सव कार्यक्रमाचा भाग म्हणून आणि 15 जानेवारी 2023 रोजी बंगळूरू येथे साजऱ्या होणार्या लष्कर दीना निमित्त, भारतीय लष्कराने 24 डिसेंबर 22 रोजी प्रथमच, अकरा राज्यांमधील तेहतीस शहरांमध्ये रक्तदान मोहिमेचे आयोजन केले आहे. या दिवशी भारतीय लष्कराचे जवान आणि त्यांचे कुटुंबीय मानवी प्राण वाचवण्यासाठी ऐच्छिक रक्तदान करणार आहेत. यावेळी संकलित झालेले रक्त आणि रक्त घटक गरजू रुग्णांपर्यंत वेळेवर पोहोचावे, यासाठी भारतीय लष्कर, ही मानवतावादी मोहीम प्रमुख सरकारी रुग्णालये आणि सामाजिक संस्थांच्या समन्वयाने राबवत आहे.
‘रक्तदान करा – प्राण वाचवा’ या संकल्पनेवर आयोजित करण्यात आलेली ही रक्तदान शिबिरे 15 जानेवारी 23 रोजी होणाऱ्या 75 व्या लष्कर दिनानिमित्त लष्कराच्या दक्षिण कमांड तर्फे आयोजित करण्यात येणाऱ्या इतर विविध कार्यक्रमांचा एक भाग आहेत. भारतीय सैन्याची, ऐच्छिक रक्तदानाच्या माध्यमातून 7,500 युनिट रक्ताची व्यवस्था करण्याची आणि आपत्कालीन परिस्थितीत रक्तदान करण्यासाठी, त्या दिवशी 75,000 स्वयंसेवकांची डेटा बँक तयार करण्याची योजना आहे. या शिबिरामध्ये लष्कराचे जवान, त्यांचे कुटुंबीय, एनसीसी कॅडेट, नागरी संरक्षण कर्मचारी, आर्मी पब्लिक स्कूलचे शिक्षक आणि समाजाच्या सर्व स्तरांमधील निरोगी स्वयंसेवक रक्तदान करतील. ही शिबिरे दक्षिण कमांडच्या अखत्यारीतील सर्व मोठ्या शहरांमध्ये आणि दुर्गम भागांमध्ये आयोजित केली जाणार आहेत. यामध्ये मुंबई, पुणे, पणजी, जोधपूर, जैसलमेर, भुज, नाशिक, अहमदनगर, भोपाळ, झाशी, नासिराबाद, सिकंदराबाद, बंगळुरू आणि चेन्नई या आणि अन्य शहरांचा समावेश आहे.
पुण्यामध्ये कमांड हॉस्पिटल पुणे, आर्मी इन्स्टिट्यूट ऑफ कार्डिओ थोरॅसिक सायन्सेस , लष्करी रुग्णालय खडकी आणि लष्करी रुग्णालय खडकवासला या चार प्रमुख ठिकाणी रक्तदान शिबीर आयोजित केली जाणार असून या अंतर्गत, केवळ एका दिवसात सुमारे 500 युनिट रक्त संकलित केले जाणार आहे.
राष्ट्र उभारणीसाठीच्या मोठ्या जबाबदाऱ्यांचा एक भाग म्हणून, भारतीय लष्कर आपल्या नागरिकांच्या कल्याणासाठी वचनबद्ध आहे. या रक्तदान मोहिमेमुळे समाजाच्या सर्व स्तरांमधील नागरिक, विशेषतः युवा वर्गाला त्यांचे समाजाप्रति असलेले कर्तव्य बजावण्याची आणि अमूल्य प्राण वाचवणाऱ्या अशा उपक्रमांमध्ये सहभागी होण्याची प्रेरणा मिळेल.
M.Iyengar/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 112
पंतप्रधान कार्यालय
अमेरिकेच्या 246 व्या स्वातंत्र्य दिनानिमित्त पंतप्रधानांनी दिल्या शुभेच्छा
अमेरीकेच्या 246 व्या स्वातंत्र्य दिनानिमित्त, राष्ट्राध्यक्ष जो बायडेन, उपाध्यक्ष कमला हॅरीस आणि अमेरीकी जनतेला पंतप्रधान नरेंद्र मोदी यांनी शुभेच्छा दिल्या आहेत.
पंतप्रधानांनी आपल्या ट्विट संदेशात म्हटले आहे;
"अमेरीकेच्या 246 व्या स्वातंत्र्य दिनानिमित्त, @POTUS @JoeBiden, @VP @KamalaHarris आणि अमेरीकी जनतेला माझ्याकडून हार्दीक शुभेच्छा."
आरोग्य आणि कुटुंब कल्याण मंत्रालय
देशातील महाराष्ट्र, पंजाब, कर्नाटक,गुजरात आणि तामिळनाडू या पाच राज्यांमध्ये सक्रीय कोविड रुग्णांच्या संख्येत वाढ कायम
जगातील सर्वात मोठ्या लसीकरण मोहिमेत, आतापर्यंत लसीचे 3 कोटी 50 लाखांहून जास्त डोस दिले गेले
कालच्या एका दिवसात 21 लाखांहून अधिक डोस देण्यात आले
महाराष्ट्र, पंजाब, कर्नाटक,गुजरात आणि तामिळनाडू या पाच राज्यांमध्ये नोंदल्या जाणाऱ्या नव्या कोविड रुग्णांच्या संख्येत प्रतिदिन मोठी वाढ होण्याचा कल कायम आहे. गेल्या 24 तासांत देशभरात नोंदल्या गेलेल्या नव्या 28,903 कोविड रुग्णांपैकी 71.10% रुग्ण या पाच राज्यांमध्ये एकवटलेले आहेत.
नव्या रुग्णांपैकी 83.91% रुग्ण महाराष्ट्र, पंजाब, कर्नाटक,गुजरात, तामिळनाडू आणि केरळ या राज्यांतील आहेत.
देशभरात नव्या प्रतिदिन नोंदल्या गेलेल्या रुग्णांपैकी एकट्या महाराष्ट्रात 61.8% म्हणजे 17,864 रुग्ण आहेत. त्याखालोखाल केरळ मध्ये 1,970 आणि पंजाबमध्ये 1,463 नव्या रुग्णांची नोंद झाली आहे.
खाली दर्शविल्याप्रमाणे, देशातील आठ राज्यांमध्ये दैनंदिन पातळीवर नोंदल्या जाणाऱ्या नव्या कोविड रुग्णांच्या संख्येचा आलेख सतत चढता राहिला आहे.
आतापर्यंतच्या देशभरातील एकूण कोविड रुग्णांच्या संख्येच्या 2.05% म्हणजे 2 लाख 34 हजार 406 सक्रीय कोविड रुग्ण सध्या देशात आहेत
देशभरातील एकूण कोविड सक्रीय रुग्णांपैकी 76.4% रुग्ण महाराष्ट्र, केरळ आणि पंजाबमध्ये आहेत. यातील एकट्या महाराष्ट्र राज्याचा वाटा सुमारे 60% आहे.
आज सकाळी सात वाजेपर्यंत, 5,86,855 सत्रांच्या आयोजनातून साडेतीन कोटींहून अधिक कोविड विरोधी लसीचे 3,50,64,536 डोस देण्यात आले आहेत.
यामध्ये 75,06,155 आरोग्य कर्मचारी , 45,54,855 आरोग्य कर्मचारी , 76,00,030 पहिल्या फळीतील कर्मचारी , आणि 16,47,644 पहिल्या फळीतील कर्मचारी  यांच्यासह 45 वर्षांपेक्षा अधिक वय आणि विशिष्ट सहव्याधी असणारे 21,66,408 लाभार्थी  आणि 60 वर्षांहून अधिक वय असणारे 15,89,444 लाभार्थी यांचा समावेश आहे.
|
|
HCWs
|
|
FLWs
|
|
45 to <60 years with Co-morbidities
|
|
Over 60 years
|
|
Total
|
|
1st Dose
|
|
2nd Dose
|
|
1st Dose
|
|
2nd Dose
|
|
1st Dose
|
|
1st Dose
|
|
75,06,155
|
|
45,54,855
|
|
76,00,030
|
|
16,47,644
|
|
21,66,408
|
|
1,15,89,444
|
|
3,50,64,536
लसीकरण मोहिमेच्या 60 व्या दिवशी म्हणजे 16 मार्च 2021 रोजी लसीचे 21 लाखांहून जास्त  डोस देण्यात आले. यापैकी 17,82,553 लाभार्थ्यांना  30,871 सत्रांमध्ये लसीचा पहिला डोस देण्यात आला तर 3,34,551 आरोग्य कर्मचारी आणि पहिल्या फळीतील कर्मचाऱ्यांनी लसीचा दुसरा डोस घेतला.
|
|
Date: 16th March, 2021
|
|
HCWs
|
|
FLWs
|
|
45to<60 years with Co-morbidities
|
|
Over 60years
|
|
Total Achievement
|
|
1stDose
|
|
2ndDose
|
|
1stDose
|
|
2nd Dose
|
|
1stDose
|
|
1stDose
|
|
1stDose
|
|
2ndDose
|
|
|
|
59,172
|
|
96,239
|
|
1,25,624
|
|
2,38,312
|
|
2,77,681
|
|
13,20,076
|
|
17,82,553
|
|
3,34,551
|
|
भारतात आतापर्यंत एकूण कोविड मुक्त झालेल्यांची संख्या आज रोजी 1,10,45,284 आहे. राष्ट्रीय रोगमुक्तता दर 96.56% आहे.
गेल्या 24 तासांत 188 कोविड रुग्णांचा मृत्यू झाला.
यापैकी 86.7% मृत्यू देशाच्या सहा राज्यांमध्ये झाले आहेत. महाराष्ट्रात सर्वाधिक 87 कोविड रुग्णांचा मृत्यू झाला तर पंजाबमध्ये 38 आणि केरळमध्ये 15 रुग्ण मरण पावले.
देशातील आसाम, आंध्रप्रदेश, ओदिशा, उत्तराखंड, लक्षद्वीप, सिक्कीम, मेघालय, दीव-दमण आणि दादरा-नगर हवेली, नागालँड, त्रिपुरा, लडाख  मणिपूर, मिझोरम, अंदमान निकोबार द्वीपसमूह आणि अरुणाचल प्रदेश या 15 राज्ये आणि केंद्रशासित प्रदेशांमध्ये गेल्या 24 तासांत एकाही कोविड रुग्णाच्या मृत्यूची नोंद नाही.
संरक्षण मंत्रालय
पुण्यातील एआरडीई आणि भारतफोर्ज येथे लष्कर प्रमुखांनी दिली भेट : आत्मनिर्भरतेच्या दिशेने लष्कराचे कार्य
भारतीय लष्कराच्या अत्याधुनिकीकरणासाठी पुण्यातील भारत फोर्ज आणि एआरडीई यांचे संशोधन आणि विकास क्षेत्रातील प्रयत्नांचा आढावा घेण्यासाठी लष्कर प्रमुख जनरल एम एम नरवणे यांनी आज भेट दिली. यावेळी लष्कर प्रमुखांना संरक्षणविषयक सुरु असलेल्या विविध प्रकल्पांची माहिती देण्यात आली. एरोस्पेस मॅन्युफॅक्चरिंग फॅक्टरी, अल्ट्रा लाइट हॉविझर्स, संरक्षित वाहने, लहान शस्त्रे आणि दारूगोळा आदी प्रकल्पांचा यात समावेश आहे.
लष्कर प्रमुखांनी कल्याणी सेंटर ऑफ टेक्निकल अँड मॅन्युफॅक्चरिंग इनोव्हेशनलाही भेट दिली. तेथे त्यांना थ्रीडी प्रिंटिंग, मानवरहित ग्राउंड व्हेइकल्स, नॅनो टेक्नॉलॉजी, एआय, थर्मल इमेजिंग इत्यादींची माहिती देण्यात आली.
आरमामेंंट रीसर्च अँड डेव्हलपमेंट इस्टेबलिशमेन्ट  ही संरक्षण संशोधन विकास संघटनेची प्रमुख संस्था असून सैन्य दलाला जागतिक स्तरावरील शस्त्रास्त्र यंत्रणेचा पुरवठा करण्याचे काम करते. एआरडीईच्या भेटीदरम्यान लष्करप्रमुखांना एआरडीईने विकसित केलेल्या उपकरणे व दारूगोळा यांच्या प्रयोगात घेण्यात आलेल्या विविध चाचण्यांवरील संशोधन व प्रगती आणि नवीन उपक्रम याविषयी माहिती देण्यात आली. यामध्ये एटीएजीएस, पिनाका, 10 मीटर फोल्डेबल ब्रिज, लेझर गाईड अँटी-टँक गाईडेड मिसाईल सिस्टम यांचा समावेश होता.
जनरल एम.एम. नरवणे यांची ही भेट केंद्र सरकारच्या आत्मनिर्भर भारत उपक्रमाच्या अनुषंगाने सशस्त्र सैन्याने स्वावलंबी बनवण्याच्या दिशेने एक पाऊल आहे.
M.Iyengar/S.Tupe/P.Kor
पेट्रोलियम आणि नैसर्गिक वायू मंत्रालय
वर्ष 2030 पर्यंत ऊर्जा मिश्रणातील नैसर्गिक वायूचे प्रमाण आताच्या 6.3 टक्क्यांवरून 15 टक्क्यांपर्यंत वाढवण्याचे सरकारचे उद्दिष्ट
नवी दिल्ली, 25 जुलै 2022
वर्ष 2030 पर्यंत ऊर्जा मिश्रणातील नैसर्गिक वायूचे प्रमाण आताच्या 6.3 टक्क्यांवरून 15 टक्क्यांपर्यंत वाढवण्याचे उद्दिष्ट सरकारने ठेवले आहे. केंद्रीय पेट्रोलियम आणि नैसर्गिक वायू राज्यमंत्री रामेश्वर तेली यांनी आज राज्यसभेत एका प्रश्नाच्या लेखी उत्तरात ही माहिती दिली. हे उद्दिष्ट गाठण्यासाठी अनेक उपाययोजना हाती घेण्यात आल्या आहेत. यामध्ये खालील बाबींचा समावेश आहे.
- राष्ट्रीय वायू ग्रीडचा विस्तार सध्याच्या 21,715 किमीवरून सुमारे 33,500 किमी.
- शहरांमधील गॅस वितरण नेटवर्कचा विस्तार
- द्रवीकृत नैसर्गिक वायूकेंद्र स्थापन करणे
- वाहतुकीसाठी वापरला जाणारा कॉम्प्रेस्ड नॅचरल गॅस / घरगुती वापराच्या पाइप गॅससाठी अखंडितपणे कोणत्याही कटशिवाय घरगुती गॅसचे वितरण.
- उच्च दाब/उच्च तापमान क्षेत्रे, 'डीप वॉटर' आणि 'अल्ट्रा डीप वॉटर' आणि कोळशाच्या पट्ट्यामधून उत्पादित केलेल्या वायूचे विपणन आणि किंमत निर्धारणासाठीचे अधिकारस्वातंत्र्य प्रदान करणे.
- बायो-सीएनजीला प्रोत्साहन देण्यासाठी आणि परवडणाऱ्या वाहतुकीसाठी शाश्वत पर्याय  उपक्रम.
पाइप्ड नॅचरल गॅस च्या जोडण्या आणि कॉम्प्रेस्ड नॅचरल गॅस  केंद्रांची स्थापना हा शहर गॅस विकास योजनेचा एक भाग आहे. हे कार्य पेट्रोलियम आणि नैसर्गिक वायू नियामक मंडळाच्या  अधिकृत संस्थांद्वारे केले जाते. पाइप्ड नॅचरल गॅस च्या जोडण्या आणि कॉम्प्रेस्ड नॅचरल गॅस  केंद्रांची स्थापना , पीएनजीआरबीच्या अधिकृत संस्थांनी दिलेल्या वेळापत्रकानुसार केली जाते. 31.05.2022 पर्यंत,एकूण 95.21 लाख पीएनजी  कनेक्शन प्रदान केले गेले आहेत आणि अधिकृत संस्थांद्वारे 4531 सीएनजी  स्थानके स्थापन करण्यात आली आहेत. 11A शहर गॅस वितरण फेरी पूर्ण झाल्यानंतर 295 भौगोलिक क्षेत्र अधिकृत केली आहेत ज्यात भारताची 98% लोकसंख्या आणि 88% भौगोलिक क्षेत्रांचा समावेश आहे. किमान कार्य कार्यक्रमानुसार, शहर गॅस वितरणातील अधिकृत संस्थाना 11A फेरीपर्यंत 12.33 कोटी पीएनजी जोडण्या प्रदान कराव्या लागतील आणि वर्ष 2030 पर्यंत ग्रामीण आणि शहरी भागांसह 17,700 सीएनजी स्थानकांची स्थापना करावी लागेल.S.Kakade/B.Sontakke/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 144
पंतप्रधान कार्यालय
गणेश चतुर्थीच्या निमित्ताने पंतप्रधानांनी नागरिकांना शुभेच्छा दिल्या
पंतप्रधान नरेंद्र मोदी यांनी गणेश चतुर्थीच्या निमित्ताने देश वासियांना शुभेच्छा दिल्या आहेत.
एका ट्विटमध्ये पंतप्रधान म्हणाले;
"यतो बुद्धिज्ञाना मुमुक्षोः, यतः सम्पदो भक्तसन्तोषिकाः स्युः।
यतो विघ्नशो यतः कार्यसिद्धिः, सदा तं गणेशं नमामो भजामः।
गणेश चतुर्थी की ढेरों शुभेच्छा। गणपति बाप्पा मोरया!
गणेश चतुर्थीच्या हार्दिक शुभेच्छा. भगवान श्री गणेशा ची कृपा सदैव आपल्यावर राहो."
— नरेंद्र मोदी  31 ऑगस्ट 2022
पंतप्रधान कार्यालय
ब्रिक्स व्यापार परिषदेने पुढल्या शिखर परिषदेपर्यंत 500 अब्ज डॉलर्सच्या आंतर-ब्रिक्स व्यापार उद्दिष्ट साध्य करण्यासाठी रुपरेषा निश्चित केली-पंतप्रधान
ब्रिक्स देश आणि न्यू डेव्हलपमेंट बँक यांनी आपत्तीविरोधी संरक्षण उपक्रमात सहभागी होण्याची पंतप्रधानांनी केली विनंती
ब्रिक्स व्यापार परिषद आणि न्यू डेव्हलपमेंट बँकेबरोबर ब्रिक्स नेत्यांच्या चर्चेत पंतप्रधानांचा सहभाग
(नवी दिल्ली, 15 नोव्हेंबर 2019
ब्रिक्स व्यापार परिषद आणि न्यू डेव्हलपमेंट बँकेबरोबर ब्रिक्स देशांच्या प्रमुखांच्या चर्चेत पंतप्रधान नरेंद्र मोदी सहभागी झाले.
ब्रिक्स व्यापार परिषदेने पुढल्या शिखर परिषदेपर्यंत 500 अब्ज डॉलर्सचा आंतर-ब्रिक्स व्यापार उद्दिष्ट साध्य करण्यासाठी रुपरेषा निश्चित केली असून ब्रिक्स देशांमधील आर्थिक पूरकता महत्वपूर्ण ठरेल, असे पंतप्रधान म्हणाले. न्यू डेव्हलपमेंट बँक आणि व्यापार परिषद यांच्यातील भागीदारी करार देान्ही संस्थांसाठी उपयुक्त ठरेल, असे ते म्हणाले.
पंतप्रधानांनी ब्रिक्स देश आणि न्यू डेव्हलपमेंट बँकेला आपत्ती विरोधी संरक्षण उपक्रम आघाडीत सहभागी होण्यासाठी विनंती केली. भारतात न्यू विकास बँकेचे प्रादेशिक कार्यालय स्थापन करण्याचे काम लवकर पूर्ण करण्याची विनंती त्यांनी केली. यामुळे प्राधान्य क्षेत्रातील प्रकल्पांना चालना मिळेल, असे ते म्हणाले.
व्यापार परिषद आणि न्यू डेव्हलपमेंट बँकेच्या संपूर्ण सहकार्याने ब्रिक्स आर्थिक सहकार्य मजबूत करण्यात आपले स्वप्न साकार होऊ शकेल, असे पंतप्रधान म्हणाले.
B.Gokhale/S.Kane/P.Kor